21. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ε.7529/1395 της 2/5 Ιουν. 1975 (ΦΕΚ Β'  588) Περί καθορισμού των αρμοδίων Οικον. Εφόρων δια την επιβολήν του φόρου και της εισφοράς του άρθρ. 10 του Νόμ. 27/1975 "περί φορολογίας πλοίων, επιβολής εισφοράς προς ανάπτυξιν της Εμπορικής Ναυτιλίας, εγκαταστάσεως αλλοδαπών ναυτιλιακών επιχειρήσεων και ρυθμίσεως συναφών θεμάτων". Έχοντες υπ' όψει την διάταξιν της παραγράφου 1 του άρθρου 20 του Ν. 27/1975, αποφασίζομεν: Ορίζομεν αρμοδίους Οικονομικούς Εφόρους δια την παραλαβήν των δηλώσεων πλοίων πρώτης κατηγορίας ως και τον έλεγχον τούτων, την βεβαίωσιν του οφειλομένου  φόρου και της κατά το άρθρον 10 του Ν. 27/1975 εισφοράς και την βεβαίωσιν του φόρου των πλοίων της δευτέρας κατηγορίας, τους κάτωθι: 1.Τον Οικον. Έφορον Φορολογίας Αυτοκινήτων Θεσ/νίκης δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Θεσ/νίκης. 2.Τον Οικον. Έφορον Α' Πατρών δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Πατρών, και 3.Τον Οικον. Έφορον Α' Βόλου δια τας φορολογικάς υποχρεώσεις των πλοίων, άτινα ενεγράφησαν εις το νηολόγιον Βόλου. 4.Η ισχύς της παρούσης, δημοσιευομένης δια της Εφημερίδος της Κυβερνήσεως, άρχεται από της ενάρξεως ισχύος του Ν. 27/1975. Η παρούσα δημοσιευθήτω δια της Εφημερίδος της Κυβερνήσεως. 